TFG เซ็น MOU ม.เกษตรศาสตร์หนุนวิจัยผลิตอาหารสัตว์-เนื้อสัตว์
TFG เซ็น MOU ม.เกษตรศาสตร์ ให้ทุนสนับสนุนงานวิจัยและทุนการศึกษาด้านอาหารสัตว์-เทคโนโลยีการผลิตสัตว์และผลิตภัณฑ์เนื้อสัตว์
21 ต.ค. 2559


คุณเชิดศักดิ์ กู้เกียรตินันท์ ประธานเจ้าหน้าที่ปฏิบัติการ บริษัท ไทยฟู้ดส์ กรุ๊ป จำกัด (มหาชน) หรือ TFG ถ่ายภาพร่วมกับ ผู้ช่วยศาสตราจารย์ รัชด ชมภูนิช  รักษาการแทนรองอธิการบดี ฝ่ายพัฒนาเชิงยุทธศาสตร์และสื่อสารองค์กร มหาวิทยาลัยเกษตรศาสตร์ วิทยาเขตบางเขน เนื่องในโอกาสเซ็นเอ็มโอยูร่วมกับคณะอุตสาหกรรมเกษตร มหาวิทยาลัยเกษตรศาสตร์ เพื่อให้ทุนสนับสนุนงานวิจัยและทุนการศึกษาด้านอาหารสัตว์-เทคโนโลยีการผลิตสัตว์และผลิตภัณฑ์เนื้อสัตว์ เตรียมนำองค์ความรู้ไปต่อยอด เพื่อการผลิตอาหารสัตว์และเนื้อสัตว์ที่มีคุณภาพ มีความปลอดภัย พัฒนาความแตกต่างของผลิตภัณฑ์ป้อนสู่ตลาดและใกล้ชิดกับผู้บริโภคปลายทาง หนุนธุรกิจเติบโตอย่างแข็งแกร่งและยั่งยืนในอนาคต
 